Source document: https://docs-lawep.s3.us-east-2.amazonaws.com/1698939893993.pdf (Malaysia)
Bil.
35 Rabu 7 Jun 2023 M A L A Y S I A PENYATA RASMI PARLIMEN Parliamentary Debates KAMAR KHAS Special Chamber PARLIMEN KELIMA BELAS PENGGAL KEDUA MESYUARAT KEDUA K A N D U N G A N UCAPAN DI BAWAH USUL BERKENAAN PERKARA TADBIR KERAJAAN [P.M. 17]: • Rang Undang-Undang Berkaitan Pemansuhan Hukuman Mati Mandatori, Semakan Hukuman Mati dan Pemenjaraan Sepanjang Hayat - YB Puan Teresa Kok Suh Sim (Seputeh) (Halaman 1) • Cadangan Pengambilalihan Operasi Malaysian Palm Oil Green Conservation Foundation (MPOGCF) - YB Puan Teresa Kok Suh Sim (Seputeh) (Halaman 4) • Kelewatan Projek Perumahan Taman Seri Aman Lagenda, Masjid Tanah, Melaka - YB Datuk Wira Mas Ermieyati binti Samsudin (Masjid Tanah) (Halaman 7) • Bangunan Baharu Bagi SK Kampung Tengah, Kuala Sungai Baru, Melaka - YB Datuk Wira Mas Ermieyati binti Samsudin (Masjid Tanah) (Halaman 9) ____________________________________________________________ Diterbitkan Oleh: SEKSYEN PENYATA RASMI PARLIMEN MALAYSIA 2023 KKDR.7.6.2023 1 MALAYSIA KAMAR KHAS PARLIMEN KELIMA BELAS PENGGAL KEDUA MESYUARAT KEDUA Rabu, 7 Jun 2023 Mesyuarat dimulakan pada pukul 2.30 petang DOA [Timbalan Yang di-Pertua [Puan Alice Lau Kiong Yieng] mempengerusikan Mesyuarat] UCAPAN DI BAWAH USUL BERKENAAN PERKARA TADBIR KERAJAAN (P.M. 17) RANG UNDANG-UNDANG BERKAITAN PEMANSUHAN HUKUMAN MATI MANDATORI, SEMAKAN HUKUMAN MATI DAN PEMENJARAAN SEPANJANG HAYAT 2.34 ptg.
Puan Teresa Kok Suh Sim [Seputeh]: Terima kasih, Tuan Yang di- Pertua.

Kelulusan Rang Undang-Undang (RUU) Pemansuhan Hukuman Mati Mandatori 2023 dan RUU Semakan Hukuman Mati dan Pemenjaraan Sepanjang Hayat (Bidang Kuasa Sementara Mahkamah Persekutuan) 2023 adalah perkembangan reformasi undang-undang yang sangat menggalakkan daripada Kerajaan Perpaduan.

Mahkamah akan diberi ruang untuk menjatuhkan hukuman yang setimpal bagi kes hukuman mati mengikut budi bicara hakim.
Pelaksanaan undang-undang ruang kepada pelbagai baru perkembangan positif, termasuk mengurangkan kesesakan dalam penjara, dan lebih peluang rehabilitasi dalam kalangan banduan.
ini secara menyeluruh bakal membuka Walau bagaimanapun, banduan yang berkelayakan untuk semakan penghukuman semula di bawah undang-undang baru ini memerlukan kerjasama dan sokongan daripada pelbagai pihak untuk memastikan bahawa mereka: (i) (ii) (iii) mendapat maklumat secukupnya dan memahami peruntukkan undang-undang ini; mampu membuat permohonan dalam tempoh 90 hari sebaik sahaja RUU ini berkuat kuasa; dan boleh memperoleh dan membentangkan keterangan- keterangan mitigasi di pendengaran permohonan semakan penghukuman semula dengan bantuan peguam-peguam mereka.
Mekanisme semakan penghukuman semula ini harus dijelaskan dan diterangkan kepada mereka yang berkelayakan dan peguam lantikan mereka (bagi banduan warga asing, kepada kedutaan mereka) seawal yang boleh 2 KKDR.7.6.2023 sebelum penguatkuasaan undang-undang ini, setelah mengambil kira had tempoh masa 90 hari sebagaimana diperuntukkan dalam RUU tersebut.
Sebaik sahaja permohonan semakan penghukuman semula bermula di Mahkamah Persekutuan, pihak berkuasa harus memastikan pemohon diberi masa dan sumber secukupnya untuk membuat persediaan pendengaran mahkamah, termasuk peluang munasabah untuk memperoleh dan membentangkan keterangan-keterangan mitigasi.

Ini sangat mustahak kerana permohonan semakan penghukuman semula hanya boleh dibuat sekali sahaja.
Ini adalah berlandaskan kenyataan yang dibuat oleh Timbalan Menteri di Jabatan Perdana Menteri (Undang-Undang dan Reformasi Institusi) semasa bacaan kedua RUU ini yang memberi penekanan terhadap hak untuk hidup bagi pemohon, dan juga keperluan untuk mengambil kira keterangan mitigasi berdasarkan prinsip kesetimpalan.
Sehubungan dengan itu, garis panduan berkenaan pelaksanaan kedua- dua undang-undang ini haruslah dikongsi dengan pihak-pihak berkaitan, termasuk Jabatan Penjara, Jabatan Peguam Negara, Majlis Peguam dan Mahkamah Persekutuan.

Penyediaan garis panduan juga harus dibuat setelah proses rundingan dengan pemegang taruh, termasuk pengamal undang-undang, pakar dalam pengadilan jenayah, pakar perubatan dan organisasi sivil (CSO).
Selain itu, mereka yang masih belum dijatuhkan atau dikekalkan hukuman mati oleh Mahkamah Persekutuan haruslah diberi masa, sumber dan peluang yang cukup untuk memahami peruntukan di bawah Akta Pemansuhan Hukuman Mati Mandatori 2023, tanpa mengira tempoh masa yang telah berlalu semenjak pendengaran atau perbicaraan kes mereka yang terdekat sebelum ini.
Garis panduan mahkamah terhadap kes hukuman mati harus disediakan dan diterbitkan untuk memastikan bahawa prinsip kesetimpalan yakni ‘proportionality’ terlaksana dengan sempurna.

Sekian, terima kasih.

Timbalan Yang di-Pertua [Puan Alice Lau Kiong Yieng]: Minta Yang Berhormat Timbalan Menteri untuk menjawab.

2.38 ptg.
Timbalan Menteri di Jabatan Perdana Menteri (Undang-undang dan Reformasi Institusi) [Tuan Ramkarpal Singh a/l Karpal Singh]: Tuan Yang di- Pertua, Kerajaan Perpaduan komited untuk memastikan banduan-banduan yang berkelayakan untuk semakan hukuman di bawah Rang Undang-Undang Semakan Hukuman Mati dan Pemenjaraan Sepanjang Hayat (Bidang Kuasa Sementara Mahkamah Persekutuan) 2023 mendapat kerjasama dan sokongan sewajarnya dari semua pihak yang berkenaan supaya mereka mendapat manfaat sepenuhnya undang-undang baru ini.
Untuk makluman Yang Berhormat, Rang Undang-Undang Semakan Hukuman Mati dan Pemenjaraan Sepanjang Hayat (Bidang Kuasa Sementara Mahkamah Persekutuan) 2023 pada masa ini masih belum diwartakan dan berkuat kuasa.

Oleh yang demikian, berhubung tempoh had masa 90 hari untuk memfailkan permohonan semakan semula hukuman mati atau hukuman pemenjaraan sepanjang hayat, tempoh ini akan hanya bermula setelah rang undang-undang ini diwartakan dan berkuat kuasa kelak.
KKDR.7.6.2023 3 Institusi) Mesyuarat Pelaksanaan Hukuman Gantian Terhadap Hukuman Mati Mandatori bersama Yang Berhormat Timbalan Menteri (Undang-Undang dan telah diadakan pada 11 Mei 2023 yang bertujuan Reformasi membincangkan serta menentukan mekanisme bagi pelaksanaan pemansuhan hukuman mati mandatori dan semakan hukuman mati serta pemenjaraan sepanjang hayat.
Mesyuarat ini melibatkan Jabatan Peguam Negara, Jabatan Penjara Malaysia, Kementerian Kesihatan, Majlis Peguam Malaysia, Yayasan Bantuan Guaman Kebangsaan serta Pejabat Ketua Pendaftar Mahkamah Persekutuan Malaysia.

Mesyuarat telah membincangkan persoalan isu dalam pelaksanaan yang berbangkit untuk setiap agensi serta tindakan yang perlu diambil.
Di samping itu, Mesyuarat Penyediaan (TOR) Bagi Pelaksanaan Hukuman Gantian Terhadap Hukuman Mati Mandatori dan Pemenjaraan Sepanjang Hayat pula telah diadakan pada 25 Mei 2023 yang membincangkan penyediaan carta alir, garis panduan dalam pelaksanaan hukuman gantian.

Mesyuarat ini melibatkan Jabatan Peguam Negara, Jabatan Penjara Malaysia, Kementerian Kesihatan, Majlis Peguam Malaysia, Yayasan Bantuan Guaman Kebangsaan serta Pejabat Ketua Pendaftar Mahkamah Persekutuan Malaysia.
Mesyuarat telah membuat persediaan mengenai semakan kategori banduan serta cadangan dokumen-dokumen yang diperlukan untuk Semakan Pelaksanaan Hukuman Gantian.
Garis Panduan yang dibangunkan ini turut mengambil kira perkara- perkara berikut: (i) (ii) (iii) (iv) latar belakang banduan antaranya tempoh banduan di penjara, umur, rekod prosiding, alasan penghakiman serta rekod kesihatan; mekanisme pendengaran kes termasuklah masa dan sumber yang mencukupi untuk pendengaran mahkamah; khidmat guaman; dan kefahaman atau penjelasan kepada banduan dan peguam lantikan.
Berhubung isu kos khidmat guaman, perkara ini telah dibangkitkan dan dibincangkan di dalam sesi-sesi mesyuarat yang dinyatakan dan sedang diperhalusi bagi tujuan mencapai suatu penyelesaian antara pihak-pihak.

Semua pihak berkepentingan akan dilibatkan dalam pembangunan garis panduan ini di mana sesi libat urus akan dijalankan sebelum carta alir, garis panduan dimuktamadkan.
Selepas tata cara kerja pelaksanaan semakan hukuman mati telah teratur dan tersedia, carta alir, garis panduan berkenaan akan dimuat naik di laman sesawang untuk panduan serta rujukan umum.

Kesemua tindakan ini akan dilaksanakan pada kadar yang segera memandangkan Rang Undang-Undang Pemansuhan Hukuman Mati Mandatori 2023 dan Rang Undang-Undang Semakan Hukuman Mati dan Pemenjaraan Sepanjang Hayat (Bidang Kuasa Sementara Mahkamah Persekutuan) 2023 telahpun diluluskan di Parlimen.
Sekian, terima kasih, Tuan Yang di-Pertua.

4 KKDR.7.6.2023 CADANGAN PENGAMBILALIHAN OPERASI MALAYSIAN PALM OIL GREEN CONSERVATION FOUNDATION (MPOGCF) 2.42 ptg.

Puan Teresa Kok Suh Sim [Seputeh]: Terima kasih.

Tuan Yang di- Pertua, Malaysian Palm Oil Green Conservation Foundation (MPOGCF) merupakan sebuah yayasan yang ditubuhkan di bawah pengawasan Majlis Minyak Sawit Malaysia (MPOC) pada tahun 2019.
Objektif Yayasan ini adalah untuk menjalankan usaha-usaha yang berkaitan dengan pemeliharaan alam sekitar, khususnya daripada segi penanaman pokok jenis hutan dan pemeliharaan haiwan liar di negara kita dengan menggunakan sumbangan penanam sawit di negara kita.

Setiap tahun Lembaga Minyak Sawit Malaysia (MPOB) boleh menyalurkan sumbangan maksima RM1 untuk setiap tan minyak sawit mentah yang dihasilkan kepada MPOGCF untuk tujuan tersebut.
Saya difahamkan apabila Kerajaan Pakatan Harapan jatuh pada Mac 2020, kesemua Ahli Lembaga MPOGCF meletakkan jawatan atas arahan mantan Menteri Kementerian Perladangan dan Komoditi (KPK) iaitu Yang Berhormat Kuala Nerus dari PAS.
Seterusnya, apabila mantan Menteri, Yang Berhormat Kuala Nerus digantikan oleh bekas Ahli Parlimen Ampang, beliau pernah mengarahkan anggota yayasan yang dilantik oleh mantan Ahli Parlimen Kuala Nerus untuk meletak jawatan, tetapi mereka enggan berbuat demikian sehingga hari ini, dengan alasan perlembagaan MPOGCF tidak menetapkan mereka perlu mematuhi arahan daripada Menteri.
Saya difahamkan MPOGCF melakukan kerja-kerja tanpa mengadakan konsultasi dengan kementerian dan MPOB, serta di luar kawalan kementerian, tetapi segala perbelanjaan MPOGCF adalah disalurkan oleh MPOB kepadanya.

Ini bermaksud MPOGCF menggunakan dana yang disumbangkan oleh MPOB dan industri sawit, tetapi ia tidak mengikut arahan daripada pihak kerajaan.

Ini adalah amat tidak sihat dan tidak adil bagi kementerian dan industri sawit.
Memandangkan MPOGCF didaftarkan di bawah Bahagian Hal Ehwal Undang-undang (BHEUU) oleh mantan Ketua Pegawai Eksekutif (CEO) MPOC atas arahan mantan Menteri Kementerian Perladangan dan Komoditi (KPK), saya ingin mencadangkan KPK dan BHEUU untuk bekerjasama membekukan operasi MPOGCF dan memberi ruang kepada KPK untuk mengambil alih MPOGCF, supaya yayasan ini menerima arahan daripada KPK dan agensi sawit yang berkaitan.

Sekian, terima kasih.


Timbalan Yang di-Pertua [Puan Alice Lau Kiong Yieng]: Minta Yang Berhormat Timbalan Menteri untuk menjawab.

2.46 ptg.

Timbalan Menteri Perladangan dan Komoditi [Datuk Hajah Siti Aminah binti Aching]: Terima kasih, Tuan Yang di-Pertua.

Seperti kita semua sedia maklum, kebelakangan ini industri sawit negara sering berhadapan dengan kempen antiminyak sawit di peringkat global khususnya daripada Kesatuan Eropah (EU).
Persepsi negatif industri sawit dikaitkan dengan pemusnahan alam sekitar, penyahhutanan dan pencemaran biodiversiti.

KKDR.7.6.2023 5 Justeru, salah satu strategi dan langkah untuk menghadapi cabaran tersebut, Yayasan Malaysian Palm Oil Green Conservation Foundation ini (MPOGCF) telah ditubuhkan.

Secara umumnya, penubuhan yayasan merupakan satu inisiatif untuk menyokong usaha-usaha pemuliharaan daripada industri sawit dan mencerminkan komitmen industri terhadap pemuliharaan alam sekitar.
Aktiviti yang dilaksanakan oleh MPOGCF dapat meningkatkan imej minyak sawit di mata dunia sebagai produk agrikomoditi yang mampan.

MPOGCF secara rasminya telah diluluskan untuk diperbadankan oleh Bahagian Hal Ehwal Undang-undang (BHEUU), Jabatan Perdana Menteri (JPM) pada 19 Februari 2020 dan mula beroperasi secara rasmi pada 1 April 2021.
Secara umumnya objektif MPOGCF adalah seperti berikut: (i) (ii) menggalakkan program-program penanaman semula hutan, pemuliharaan hidupan liar dan biodiversiti; mempromosikan inisiatif pemuliharaan dan amalan kemampanan dalam perdagangan; dan (iii) meningkatkan, membantu dan melengkapkan inisiatif- inisiatif pemuliharaan, biodiversiti dan kemapanan oleh pihak swasta, NGO, masyarakat tempatan dan agensi kerajaan.
Objektif ini dicapai melalui pelbagai kaedah seperti pembiayaan dan sokongan semula, program-program pembangunan dan penyelidikan, dan pendidikan mengenai pemuliharaan alam sekitar serta menyediakan pangkalan data alam sekitar.

terhadap program penghutanan Segala perbelanjaan bagi dana di bawah Yayasan ini dipantau oleh lembaga pemegang-pemegang amanah yang telah dilantik.
Dana ini diperoleh daripada dua sumber utama iaitu: (i) (ii) sumbangan secara sukarela daripada penggiat industri; dan kutipan ses sawit sebanyak RM1.00 bagi setiap tan minyak sawit mentah (CPO), minyak isirung sawit mentah (CPKO) berdasarkan Perintah Lembaga Minyak Sawit Malaysia (MPOB) (ses) 2019 yang disalurkan oleh MPOB secara tahunan.
Kementerian amat mengalukan-alukan pandangan dan cadangan yang dikemukakan oleh YB Seputih agar kementerian meneliti semula akan kawal selia MPOGCF supaya selari dangan dasar kementerian.

Tuan Yang di-Pertua, sebagai makluman, kementerian menyedari akan peranan yang harus dimainkan oleh yayasan supaya ia seiring dengan hasrat kerajaan atau kementerian dalam mendepani cabaran industri sawit negara.
Dalam hal ini, kementerian telah meminta Malaysia Palm Oil Council (MPOC) untuk melantik anggota ALP yang bersesuaian supaya mandat yayasan dapat dilaksanakan sebaik mungkin seperti tujuan asal penubuhannya.
Oleh itu, pelantikan dua anggota ALP daripada KPK dan MPOC telah dibuat pada Ogos 2022 bertujuan untuk mengawal selia dan memantau perjalanan serta perancangan program aktiviti MPOGCF agar mampu meningkatkan usaha pemuliharaan dan pengurusan alam sekitar secara efektif dan mengikut tatacara agar mencapai objektif yang disasarkan.
6 KKDR.7.6.2023 Susulan daripada tindakan ini juga, satu jawatankuasa khas di peringkat Kementerian yang dipengerusikan oleh Ketua Setiausaha turut ditubuhkan bagi menilai dan meneliti serta mempertimbangkan cadangan projek-projek yang dikemukakan oleh MPOGCF.

Keahlian jawatankuasa ini terdiri daripada wakil- wakil kementerian, jabatan dan agensi yang berkaitan dalam industri sawit.
Kewujudan jawatankuasa ini adalah penting bagi memantau perkembangan yayasan dan pelaksanaan projek agar bersesuaian dan selari dengan dasar dan hala tuju kementerian.

Antara projek-projek yang sedang dilaksanakan oleh MPOGCF adalah seperti berikut: Bil.

1.

Perkara One Million Tree Planting – Rehabilitation of Orangutan Habitat 2.

Borneo Elephant Sanctuary, Kinabatangan, Sabah 3.

Malayan Tiger Conservation Programme 4.

5.

6.

7.
5.

6.

7.

Program Konservasi Hutan Terosot Dalam Kawasan Central Forest Spine (Kelantan) Bornean Orangutan and Elephant Population Survey Funding of Wildlife Rescue Unit in Sabah Development of Peat Rehabilitation Model for Sarawak Region Ada tujuh ya, yang lain tu yang kecil-kecil, ini yang besar-besar.

Kesemua projek ini sedang dilaksanakan oleh MPOGCF dan dipantau sepenuhnya sama ada oleh ALP mahupun jawatankuasa khas yang telah ditubuhkan.
Sebagai kesimpulan, kementerian telah mengambil tindakan sewajarnya bagi memastikan projek-projek yang dijalankan oleh Yayasan selari dengan hasrat kerajaan dan objektif penubuhan, iaitu dengan memastikan wakil kementerian dan agensi yang menganggotai ALP daripada sudut kawal selia serta pemantauan projek.

Ia turut dibantu melalui jawatankuasa khas yang juga telah ditubuhkan.
Kementerian menghargai keprihatinan Yang Berhormat Seputeh dalam memastikan agenda pemuliharaan alam sekitar, terutamanya melibatkan industri sawit dapat tercapai sekali gus meningkatkan imej industri di mata dunia.

Ke arah ini, kementerian akan terus mengkaji strategi terbaik serta memastikan setiap tindakan yang dilaksanakan mematuhi prosedur yang betul dan mencapai matlamat yang ditetapkan.

Sekian, terima kasih.


KKDR.7.6.2023 7 KELEWATAN PROJEK PERUMAHAN TAMAN SERI AMAN LAGENDA, MASJID TANAH, MELAKA 2.54 ptg.

Datuk Wira Mas Ermieyati binti Samsudin [Masjid Tanah]: Terima kasih.

Tuan Yang di-Pertua, sejak 10 tahun kebelakangan ini, pihak kerajaan memperkenalkan pelbagai program perumahan serta insentif-insentif kepada pembeli dan pemaju supaya hasrat pihak kerajaan bagi memastikan setiap isi rumah di negara ini mampu memiliki rumah mereka.
Pada 5 Disember 2022, saya telah bertemu dengan beberapa pembeli rumah Taman Seri Aman Lagenda di tapak projek.

Mereka selaku pembeli menzahirkan rasa dukacita kerana projek yang telah mula pembinaannya sejak tahun 2017 sehingga tahun ini masih terbengkalai.

Saya sendiri telah dimaklumkan oleh pihak pembeli bahawa mereka telah mengajukan permasalahan ini kepada pihak berkuasa tempatan dan pihak kerajaan negeri, namun usaha yang dilakukan tidak menemui jalan penyelesaian terhadap perkara ini.
Saya juga sudah menulis surat kepada Ketua Pengarah Jabatan Perumahan Negara Malaysia supaya pihak kementerian dapat mencari jalan penyelesaian bagi perkara ini memandangkan perkara ini melibatkan kepentingan orang ramai.

Dalam masa yang sama, para pembeli telah mula membayar ansuran bulanan kepada pihak bank dan pada masa yang sama perlu membayar sewa rumah yang mereka diami sementara menunggu rumah mereka boleh diduduki.
Pihak saya juga turut menghubungi pihak pemaju namun jawapan yang diberikan masih dalam usaha untuk menyelesaikannya.

Oleh yang demikian, Ahli Parlimen Masjid Tanah mohon maklum balas dan tindakan penyelesaian yang telah diambil oleh pihak kementerian berkenaan isu ini.

Sekian, terima kasih.

Timbalan Yang di-Pertua [Puan Alice Lau Kiong Yieng]: Minta Yang Berhormat Timbalan Menteri untuk menjawab.

2.56 ptg.
2.56 ptg.

Timbalan Menteri Pembangunan Kerajaan Tempatan [Tuan Haji Akmal Nasrullah bin Mohd Nasir]: Baik, terima kasih Tuan Yang di-Pertua.

Terima kasih Yang Berhormat Masjid Tanah.

Untuk makluman Ahli Yang Berhormat, Kerajaan Perpaduan pada hari ini memberikan komitmen sepenuhnya dalam merangsang industri hartanah negara dan pada masa yang sama, kepentingan pembeli diutamakan dalam memastikan hak pembeli terjamin.
Sebagaimana Ahli Yang Berhormat sedia maklum, Projek Taman Sri Aman Lagenda merupakan pembangunan kediaman 54 unit rumah teres satu tingkat yang dimajukan oleh Syarikat KL City Development Sdn.

Bhd.

di Mukim Masjid Tanah, Alor Gajah, Melaka.

Perjanjian Jual Beli (PJB) pertama projek ini telah ditandatangani pada 23 Mac 2017 dengan tempoh perjanjian selama 24 bulan.

Projek ini sepatutnya siap pada 23 Mac 2019.


Walau bagaimanapun, projek ini gagal disiapkan pada tarikh yang ditetapkan dan projek ini telah dikategorikan sebagai projek sakit.

Berdasarkan status kemajuan projek sehingga 20 Mei 2023, antara isu utama yang menyebabkan projek ini tidak mengikut 8 KKDR.7.6.2023 kemajuan yang sepatutnya dan langkah-langkah yang diambil adalah seperti berikut; Pertama, isu Penyiapan Rumah Pam.

Kerja-kerja pembinaan rumah pam dan tangki air telah siap sepenuhnya.
Mesin pam telah diletakkan di dalam rumah pam dan kerja-kerja penyambungan paip, pemasangan lampu dan weatherproofing sedang dalam pelaksanaan.

Pemeriksaan fungsi rumah pam oleh Syarikat Air Melaka Berhad (SAMB) termasuk pemeriksaan bahan-bahan di tapak rumah pam bagi penyambungan ke rumah-rumah, proses serahan tapak, penyerahan dokumentasi dan pembayaran caj sambungan akan dilaksanakan dengan segera.

Kedua, isu Pembaikan Cerun Runtuh.


Bahagian Kejuruteraan Majlis Perbandaran Alor Gajah (MPAG) telah meluluskan pelan baik pulih tembok penahan pada 5 April 2023 dan kontraktor yang dilantik akan memulakan kerja pembaikan cerun dan pembinaan retaining wall pada pertengahan Jun setelah mendapat kelulusan mula kerja.

Ketiga, isu pembinaan Tapak Pencawang Padat yang mengikut reka bentuk yang disediakan oleh Tenaga Nasional Berhad (TNB).

Kerja-kerja membina pencawang padat telah siap sepenuhnya.
Pihak TNB telah membuat Precommissioning Inspection and Testing (PIAT) kali kedua pada 3 Mei 2023 dan meluluskan secara bersyarat.

Pihak kontraktor telah membaik pulih semua perkara yang dibangkitkan dalam komen pihak TNB.

Secara keseluruhannya, status kemajuan sebenar projek ini adalah sebanyak 85 peratus berdasarkan laporan kemajuan yang dikemukakan mengikut seksyen 7(f), Akta Pemajuan Perumahan (Kawalan dan Pelesenan) 1966 [Akta 118] pada sesi pertama 2023 bertarikh 18 April 2023.
Kerja-kerja bangunan selesai dan pihak pemaju sedang menyiapkan kerja infrastruktur di tapak.

Berdasarkan status semasa, pemaju mensasarkan projek ini dapat disiapkan dengan Sijil Perakuan Siap dan Pematuhan (CCC) pada bulan Ogos 2023.
Pada masa ini, Kementerian Pembangunan Kerajaan Tempatan (KPKT) melalui Jabatan Perumahan Negara akan meneruskan pemantauan rapi melalui mesyuarat secara berkala bersama agensi teknikal dan Pihak Berkuasa Tempatan (PBT) dan Lembaga Perumahan Melaka (LPM), mengadakan lawatan tapak secara berterusan dan memudah cara sekiranya terdapat isu berbangkit antara pemaju dan agensi-agensi kerajaan atau teknikal bagi memastikan projek ini dapat disiapkan mengikut tempoh masa yang dicadangkan.
Sekiranya projek ini tidak dapat disiapkan dan diserahkan kepada pembeli seperti yang dijangka iaitu Ogos 2023, KPKT boleh mengambil tindakan untuk menyenarai hitam ahli lembaga pengarah dan syarikat berkaitan.

Selain itu, projek ini boleh disyorkan untuk diisytiharkan terbengkalai supaya jabatan boleh mengkaji kaedah pemulihan dan penyelesaian lain yang lebih bersesuaian untuk kepentingan pembeli.

Sekian, terima kasih, Tuan Yang di-Pertua.


KKDR.7.6.2023 9 BANGUNAN BAHARU BAGI SK KAMPUNG TENGAH, KUALA SUNGAI BARU, MELAKA 3.02 ptg.

Datuk Wira Mas Ermieyati binti Samsudin [Masjid Tanah]: Tuan Yang di-Pertua, Sekolah Kebangsaan Kampung Tengah, Kuala Sungai Baru, Melaka merupakan antara 38 sekolah kebangsaan di bawah kelolaan Kementerian Pendidikan.

Ribuan lepasan pelajar telah berjaya dihasilkan melalui sesi persekolahan di sekolah ini.
Sejak tahun 2015, saya berhubung rapat bersama pihak Kementerian Pendidikan bagi mendapatkan penyelesaian isu kelas dalam kabin di sekolah ini.

Saya telah didatangi oleh pihak Persatuan Ibu Bapa dan Guru (PIBG) serta ibu bapa pelajar berkenaan isu ini.

Pada tahun 2019, saya juga berkesempatan mengaturkan lawatan Yang Berhormat Dr. Maszlee bin Malik, Menteri Pendidikan pada ketika itu ke sekolah ini bagi melihat sendiri keadaan yang berlaku dan untuk mendapatkan perhatian khusus pihak kementerian.
Seterusnya, selepas pertukaran Kerajaan, saya juga membawa permasalahan yang sama kepada Yang Berhormat Datuk Dr. Radzi bin Jidin selaku Menteri Pendidikan untuk menarik perhatian pihak kementerian.

Justeru, Masjid Tanah mohon maklum balas dan tindakan yang telah diambil berkenaan perkara ini.

Sekian, terima kasih.

Timbalan Yang di-Pertua [Puan Alice Lau Kiong Yieng]: Minta Yang Berhormat Timbalan Menteri untuk menjawab.

3.03 ptg.
3.03 ptg.

Timbalan Menteri Pendidikan [Puan Lim Hui Ying]: Terima kasih, Tuan Yang di-Pertua.

Kementerian Pendidikan Malaysia (KPM) mengucapkan terima kasih kepada Ahli Yang Berhormat Masjid Tanah atas pertanyaan berkaitan “Keperluan Membina Bangunan Baharu Bagi Sekolah Kebangsaan (SK) Kampung Tengah, Kuala Sungai Baru, Melaka”.

KPM sentiasa berusaha secara berterusan dalam memastikan penyediaan kemudahan sekolah adalah mencukupi bagi keperluan masyarakat setempat.
Perkara ini penting bagi memastikan murid-murid boleh belajar dengan selesa, kondusif dan dapat memberi fokus kepada pembelajaran dengan baik.

Untuk makluman Ahli Yang Berhormat, berdasarkan data KPM, Sekolah Kampung Tengah, Kuala Sungai Baru, Melaka merupakan sekolah kerajaan dan ditubuhkan semenjak tahun 1959.

Sehingga Mei 2023, enrolmen murid di sekolah ini adalah seramai 189 orang.
Sekolah Kebangsaan Kampung Tengah mempunyai empat buah bilik darjah dan beroperasi secara satu sesi dengan lapan buah kelas.

Bagi menampung pertambahan bilangan kelas tersebut, pihak sekolah telah menggunakan bangunan kabin sedia ada yang kecil dan tidak menepati piawai untuk dijadikan bilik darjah tambahan.

Untuk makluman Ahli Yang Berhormat, isu kelas di dalam bilik darjah kabin di Sekolah Kampung Tengah ini adalah dalam perhatian KPM.
Dalam hal ini, KPM melalui Jabatan Pendidikan Negeri (JPN) Melaka telah mengemukakan permohonan pembinaan bangunan gantian tiga bilik darjah dan lain-lain 10 KKDR.7.6.2023 kemudahan di SK Kampung Tengah dalam Rancangan Malaysia Ke-12 Rolling Plan 4 tahun 2024.

Buat masa ini, permohonan tersebut di peringkat penelitian dan pertimbangan Kementerian Ekonomi.

Walau bagaimanapun kelulusan dan pelaksanaan projek ini adalah tertakluk kepada keutamaan dan kedudukan kewangan semasa kerajaan.
Selain itu, KPM juga telah meluluskan peruntukan bagi penyelenggaraan bangunan di SK Kampung Tengah.

Pada tahun 2021, sebanyak RM90,000 telah diperuntukkan untuk kerja-kerja penyelenggaraan tingkap, pintu, tandas, tangga dan lantai.

Manakala bagi tahun 2022, sebanyak RM19,900 telah diluluskan untuk kerja-kerja penyelenggaraan tingkap dan pintu serta pembaikan pendawaian elektrik di sekolah ini.
KPM berharap, melalui tindakan yang telah dan sedang dilaksanakan ini, murid-murid di SK Kampung Tengah dapat melaksanakan pengajaran dan pembelajaran dalam keadaan selamat dan selesa.

Sekian, terima kasih.

Timbalan Yang di-Pertua [Puan Alice Lau Kiong Yieng]: Ahli-ahli Yang Berhormat, Mesyuarat Kamar Khas hari ini ditangguhkan sehingga hari Khamis, 8 Jun 2023 jam 2.30 petang.

[Kamar Khas ditangguhkan pada pukul 3.06 petang]